Page:European treaties bearing on the history of the United States and its dependencies.djvu/38



In nomine Domini, Amen. Noverint universi presens publicum instrumentum inspecturi, quod anno a nativitate Domini millesimoquatuorcentesi­ moquinquagesimo sexto, decimasexta mensis Augusti, coram egregio legum Doctore Lupo Valasci de Serpa, illustrissimi domini nostri domini Al­ fonsi, Portugalie et Algarbii regis Cepteque domini, et in ejus sacro pallacio supplicacionum expeditore, in presencia mei, notarii et testium infrascripto­ rum, in domo habitacionis ejusdem doctoris, comparuit Alvarus Petri legum licentiatus et ejusdem Serenissimi Regis generalis et legitimus procurator et ejus nomine presentavit dicto doctori quasdam litteras apostolicas Calisti Pape Tercii, quasdam alias Nicolai Pape Quinti in se continentes, non viciosas, non rasas, non cancellatas, set omni suspicione carentes et sigillo plumbeo sigillatas, quarum tenor de verbo ad verbum sequitur et est talis:

Calistus episcopus, servus servorum Dei. Ad perpetuam rei memoriam. Inter cetera que nobis, divina disponente clementia, incumbunt peragenda, ad id nimirum soliciti corde reddimur, ut singulis locis et presertim que Sarracenis sunt finitima, divinus cultus ad laudem et gloriam Omnipotentis Dei et fidei Christiane exaltacionem vigeat et continuum suscipiat incre­ mentum, et, que regibus et principibus per predecessores nostros, Romanos pontifices, bene merito concessa sunt, [et] ex causis legitimis emanarunt, ut, omnibus sublatis dubitacionibus, robur perpetue firmitatis obtineant, apos­ tolico munimine solidemus. Dudum siquidem felicis recordationis Nicolaus Papa V., predecessor noster, litteras concessit tenoris subsequentis:

[Here follows the bull Romanus Pontifex, printed above, Doc. 1.]

Cum autem sicut [nobis relatum est] pro parte Alfonsi Regis et Henrici Infantis predictorum ipsi supra modum affectent quod espiritualitas in eisdem solitariis insulis, terris, portubus, et locis in mari occeano versus meri­ dionalem plagam in Guinea consistentibus, quas idem infans de manibus Sarracenorum manu armata extraxit, et Christiane religioni, ut prefertur, conquesivit, prefate Militiae Jhesu Christi, cujus reddituum suffragio idem infans hujusmodi conquestam fecisse perhibetur, per Sedem Apostolicam perpetuo concedatur, ac declaratio, constitutio, donatio, concessio, appro­ priatio, decretum, obsecratio, exhortatio, injunctio, inhibitio, mandatum, et